दोहा डायमंड लीग में दिखाएंगे दम, बोले- अपना 100% देने को तैयार हूं
हरियाणा के पानीपत से ओलिंपिक मेडलिस्ट नीरज चोपड़ा का मिशन पेरिस शुरू हो गया है। ओलिंपिक में गोल्ड मेडल विजेता का दोहा में डायमंड लीग में आज पहला गेम है। नीरज चोपड़ा इस लीग के मौजूदा चैंपियन हैं।
हरियाणा के पानीपत से ओलिंपिक मेडलिस्ट नीरज चोपड़ा का मिशन पेरिस शुरू हो गया है। ओलिंपिक में गोल्ड मेडल विजेता का दोहा में डायमंड लीग में आज पहला गेम है। भारतीय समय के अनुसार यह रात को 10:14 बजे होगा। नीरज चोपड़ा इस लीग के मौजूदा चैंपियन हैं। पिछले साल ज्यूरिख में यह खिताब जीतने वाले चोपड़ा पहले भारतीय एथलीट थे।
चोपड़ा इसी साल 23 सितंबर से 8 अक्टूबर तक चीन में होने वाले एशियन गेम्स और 19 से 27 अगस्त तक हंगरी के बुडापेस्ट में होने वाली विश्व एथलेटिक्स चैम्पियनशिप जैसे बड़े इवेंट में भी भाग लेंगे। मई से अक्टूबर के बीच 8 बड़ी प्रतियोगिताएं होंगी। नीरज ने कहा- वह अपना 100% देने को तैयार हैं।
नीरज की इस साल का यह पहली प्रतियोगिता है। इसके लिए वे खुद भी उत्साहित हैं। भारतीय जेवलिन थ्रोअर और मौजूदा ओलिंपिक चैंपियन नीरज चोपड़ा अपने 2023 एथलेटिक सीजन की शुरुआत 5 मई से शुरू हो रही दोहा डायमंड लीग से करेंगे।
तकनीकी रूप से पहले से बेहतर बनने पर कर रहा हूं काम
दोहा के अलावा, नीरज चोपड़ा इस साल यूएस के यूजीन में होने वाले 2023 डायमंड लीग सीजन के फाइनल में जगह बनाने के लिए के लुसाने, मोनाको और ज्यूरिख चरण में भी प्रतिस्पर्धा करेंगे। नीरज चोपड़ा के 2023 शेड्यूल में एशियाई खेल और विश्व एथलेटिक्स चैम्पियनशिप जैसे बड़े इवेंट भी शामिल हैं। नीरज चोपड़ा ने कहा, "मेरी तैयारी अच्छी चल रही है। अभी तक मैं अपनी ताकत पर ध्यान दे रहा था। लेकिन अब, मैं तकनीकी पहलू पर काम कर रहा हूं और दोहा (डायमंड लीग) से पहले चीजों को ठीक करने की कोशिश कर रहा हूं।
सितंबर-अक्टूबर में एशियाई खेलों के आयोजन के साथ यह सीजन काफी व्यस्त होने वाला है, इसलिए मैं खुद को तकनीकी रूप से पहले के मुकाबले बेहतर बनाना चाहता हूं।” मुझे पता है कि पेरिस 2024 में दबाव और उम्मीदें अधिक होंगी, लेकिन पिछले कुछ वर्षों में मैंने सीखा है कि कैसे खुद पर नियंत्रण बनाए रखना है और बड़ी प्रतियोगिताओं पर ध्यान केंद्रित करना है।
साथ ही मैंने यह सीखा है कि ओलिंपिक जैसे बड़े प्लेटफॉर्म पर कैसे प्रदर्शन करना है। नीरज चोपड़ा ने कहा, "हर आखिरी पदक मुझे अगले एक के लिए प्रेरित करेगा और टोक्यो ओलिंपिक में जीता गया पदक आगामी खेलों के लिए एक बड़ी प्रेरणा रही है।
फ्रांस में अपने खिताब को डिफेंड करने की चाहत
भारतीय भाला फेंक एथलीट एशियाई खेलों के भी मौजूदा चैंपियन हैं। उन्होंने इंडोनेशिया के जकार्ता में आयोजित 2018 एशियाई खेल में स्वर्ण पदक जीता था। वे इस साल 23 सितंबर से 8 अक्टूबर तक चीन के हांगझोऊ में होने वाले एशियाई खेलों में अपने ख़िताब को डिफेंड करना चाहेंगे।
नीरज चोपड़ा ने पिछले साल यूएसए के यूजीन में आयोजित विश्व एथलेटिक्स चैम्पियनशिप में रजत पदक जीता था और 19 से 27 अगस्त तक हंगरी के बुडापेस्ट में होने वाली 2023 संस्करण में एक बेहतर प्रदर्शन करना चाहेंगे।
पुरुषों के भाला फेंक में भारतीय राष्ट्रीय रिकॉर्ड अपने नाम रखने वाले नीरज चोपड़ा ने चोट के कारण पिछले साल ज्यूरिख मीट के बाद से प्रतिस्पर्धा नहीं की है। अगले साल होने वाले पेरिस 2024 ओलिंपिक के मद्देनजर, 2023 का सीजन 25 वर्षीय नीरज चोपड़ा के लिए महत्वपूर्ण होगा। वे फ्रांस में अपने ओलिंपिक खिताब को डिफेंड करना चाहेंगे।